จีนเพิ่มอีก 1 หมื่นเตียง รองรับผู้ติดเชื้อไวรัสโคโรนาในอู่ฮั่น!
จีนเพิ่มอีก 1 หมื่นเตียง รองรับผู้ติดเชื้อไวรัสโคโรนาในอู่ฮั่น!
จีนเพิ่มอีก 1 หมื่นเตียง รองรับผู้ติดเชื้อไวรัสโคโรนาในอู่ฮั่น!
28 ม.ค. 2563

สำนักข่าวซินหัวรายงานว่า ทางการจีนได้สั่งเพิ่มเตียงผู้ป่วยกว่า 10,000 เตียงสำหรับใช้งานในโรงพยาบาลทั่วเมืองอู่ฮั่น เพื่อรองรับผู้ติดเชื้อไวรัสโคโรนาสายพันธุ์ใหม่
นายจ้าว ย่าฮุย เจ้าหน้าที่จากคณะกรรมการสุขภาพแห่งชาติของจีน (NHC) กล่าวในการแถลงข่าวที่กรุงปักกิ่งว่า ขณะนี้ทางการได้ส่งเตียงผู้ป่วยกว่า 5,300 เตียงไปยังโรงพยาบาลต่าง ๆ ในเมืองอู่ฮั่น และจะส่งเตียงเพิ่มเติมอีก 6,000 เตียงในภายหลัง
นอกจากนี้ เมืองอู่ฮั่นยังได้สร้างโรงพยาบาลชั่วคราวขึ้นอีก 2 แห่ง ซึ่งสามารถรองรับผู้ป่วยได้ 2,000-2,300 เตียง โดยมีกำหนดสร้างแล้วเสร็จในวันที่ 2 ก.พ. และ 5 ก.พ. ตามลำดับ
ทั้งนี้ นายจ้าวได้แสดงความเชื่อมั่นว่า ด้วยจำนวนเตียงที่มีมากถึงหลักหมื่น จีนจะมีศักยภาพเพียงพอที่จะดูแลผู้ติดเชื้อ ผู้ต้องสงสัยว่าติดเชื้อ รวมถึงผู้ที่มีไข้ในโรงพยาบาลได้
 